**ИЗВЕШТАЈ О МОНИТОРИНГУ И ЕВАЛУАЦИЈЕ/НАДЗОРУ РЕАЛИЗАЦИЈЕ ПРОГРАМА МЕРА ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ ГАЏИН ХАН ЗА 2021.ГОДИНУ**

Општинско веће општине Гаџин Хан је дана 29.09.2021.године усвојило Програм мера подршке за спровођење пољопривредне политике и политике руралног развоја општине Гаџин Хан за 2021.годину број:06-320-522/21-III на основу добијене Сагласности од Министарства пољопривреде шумарства и водопривреде број 320-00-08385/2021-09 од 20.09.2021.године. Укупан износ средтава из буџета ЈЛС планиран за реализацију Програма подршке за спровођење пољопривредне политике и политике руралног развоја (са пренетим обавезама) је 6.500.000,00 динара од којих је за директна плаћања (вештачко осемењавање) издвојено 700.000,00 динара и за подстицаје мера руралног развоја 5.800.000,00 динара. На основу Програма донета је Одлука о инвестицијама у физичку имовину пољопривредних газдинстава на територији општине Гаџин Хан за 2021.годину број:06-320-523/21-III од 29.09.2021.године и Одлука о регресу за репродуктивни материјал (вештачко осемењавање) на територији општине Гаџин Хан за 2021.годину број:06-320-524/21-III од 29.09.2021.године.

Право на коришћење подстицаја остварује се за инвестиције у пољопривредна газдинства за намене наведене у члану 2. Одлука о инвестицијама у физичку имовину пољопривредних газдинстава на територији општине Гаџин Хан за 2021.годину број:06-320-523/21-III као и члана 2. Одлука о регресу за репродуктивни материјал (вештачко осемењавање) на територији општине Гаџин Хан за 2021.годину број:06-320-524/21-III. Општи критеријуми за све кориснике као и специфични критеријуми за појединачне секторе пољопривредне производње дати су у члану 3.ових Одлука.

Предаја захтева на основу ових Одлука вршила са од 15.10.2021.године до 30.11.2021.године.

Комисија за спровођење програма мера пољопривредне политике и политике руралног развоја број: 06-320-563/20-III од 26.11.2020.године на седници одржаној 30.11.2020.године усвојила је Пословник о раду број: 06-320-579/20-III. Комисија се састоји од председника и 4 члана. Комисија утврђује испуњеност услова за доделу подстицаја прописаних Одлуком, међу кандидатима који своје захтеве са предвиђеном документацијом подносе на писарници општинске управе општине Гаџин Хан.

Комисија је одобравала подстицаје на основу члана 11. Одлуке о инвестицијама у физичку имовину пољопривредних газдинстава на територији општине Гаџин Хан за 2021.годину број:06-320-523/21-III, а у вези са члановима од 2. до 10. наведене Одлуке.

Од датума предвиђеног за предају захтева до 30.11.2021.године предато је укупно 95 захтева за подстицаје у физичку имовину и вештачко осемењавање.

 Од тога за подстицаје у физичку имовину предато је 44 захтева, где су сви захтеви потпуни.

Комисија је имала седницу дана 13.12.2021.године на којој је после прегледа целокупне документације свих захтева одобрено 44 захтева. Од тога су исплаћена средства у вредности од 3.208.655,80 динара.

Од укупног броја предатих и одобрених захтева (44 захтева) за сектор:

* млеко - 23 захтева,
* месо - 0 захтева,
* воће, грожђе, поврће (укљичујући печурке и цвеће) - 2 захтева,
* остали усеви (житарице, индустријско, ароматично и зачинско биље и др) - 9 захтев,
* пчеларство - 10 захтева.

Број предатих захтева за вештачко осемењавање је 51. Комисија је 17.12.2021. године одржала седницу где је прегледала све захтеве за вештачко осемењавање. Од укупног броја поднетих захтева, 51 захтев је био потпун, с тим што је 1 захтев одбачен због неиспуњавања услова, што се тиче газдинства које нема пребивалиште на територији општине Гаџин Хан. Исплаћена су средства у износу од 697.700,00 динара за 50 захтева из 2021.године и 1 захтева који је пренета обавеза из 2020. године због нетачно достављеног текућег рачуна у износу од 9.000,00 динара.

Поред Комисије која је задужена за одобравање захтева образована је Комисија за контролу корисника додељених подстицаја за инвестиције у физичку имовину пољопривредних газдинстава на територији општине Гаџин Хан 29.09.2021.године број: 06-320-527/21-III. Комисија је образована за контролу корисника додељених подстицаја за инвестиције у физичку имовину за претходне пет године.

Гаџин Хан, 27.01.2022.године Председник комисије

 Сања Стаменковић